“የኮሮናቫይረስ ኢትዮጵያ እንዳይገባ” የጊዜው አሳሳቢ እና አነጋጋሪ ጉዳዮች
በቻይና መውጫ መግቢያው በተዘጋባቸው ከተሞች ከስድሳ ሚልዮን በላይ ሰዎች ባሉበት እንዲቆዩ ተደርገዋል። በዓለም ዙሪያ ለኮረና ቫይረስ የተጋለጡ ሰዎች ቁጥር ከ24 ሺህ በላይ ሲደርስ ባለፉት 24 ሰዓታት ውስጥ ብቻ ያ ቁጥር ከ3 ሺህ በላይ ጨምሯል። በዓለም ዙሪያ ያለውም ሥርጭት ያንኑ ያህል አሳሳቢ ነው። እስካሁን በ25 ሃገሮች ውስጥ ለቫይረሱ መጋለጣቸው የተረጋገጠ ሰዎች ተገኝተዋል።ለሕልፈት የተዳረጉ ሰዎች ቁጥርም በእጅጉ በማሻቀብ ላይ ነው። እጅግ አሳሳቢና አጣዳፊ ሁኔታ ከስቷል።ተከታዩም ውይይት የወረርሽኙን ዓለም አቀፍ ገጽታ፣ በኢትዮጵያን ያለውን ሁኔታ፣ እንዲሁም ኮረናቫይረስ በተለያየ መልኩ የደቀነውን ፈተና እና ለመከላከል የተያዘውን ዝግጅት ጭምር ይመለከታል።ተወያዮች በዩናይትድ ስቴትሱ የዊስኮንሰን ዩኒቨርሲቲ የተላላፊ በሽታዎች ሕክምና ትምሕርት ፕሮፌሰር እና ከዓለም አቀፍ ጉዞ ጋር የተዛመዱ የሕክምና ጉዳዮች ክትትል ዲሬክተር ናቸው።
